Dracula
"Dracula" — Bram Stokerning 1897-yilda nashr etilgan romani. Epistolyar janridagi roman boʻlganligi sababli hikoya; xatlar, kundalik yozuvlar va gazeta maqolalari orqali bogʻlanadi. Unda bitta bosh qahramon yoʻq, lekin advokat Jonathan Harker, Transilvaniya ga xizmat safari uchun Count Dracula qasriga borganligi hikoya qilinadi. Harker Dracula vampir ekanligini anglab yetgach, qal’adan qochadi va Count Angliyaga koʻchib oʻtadi hamda dengiz boʻyidagi Whitby shahrini qirgʻin qiladi. Abraham Van Helsing boshchiligidagi kichik guruh Draculani ovlaydi va oxirida uni oʻldiradi. „Dracula“ romani asosan 1890-yillarda yozilgan. Stoker Transilvaniya folkloridan va tarixidan qoʻllangan holda, roman yaratish uchun keng miqiyosda sahifali manbalarni yaratgan. Baʼzi olimlar Drakulaning xarakterini Valaxiya shahzodasi Vlad Qoziq yoki grafinya Elizabeth Bathory kabi tarixiy shaxslardan ilhomlanib yaratilgan, deb taxmin qilishadi, ammo keng tarqalgan kelishmovchiliklar ham mavjud. Stokerning qaydlarida ikkala taxminlar ham aytilmagan. U Dracula ismini Whitbyning jamoat kutubxonasida dam olayotganida topib, uni tanlagan, chunki u rumin tilida iblis degan maʼnoni anglatadi. Nashr qilinganidan soʻng, Dracula, sharhlovchilar tomonidan, qoʻrquvni samarali ishlatish yoʻli boʻlganligi jihatdan ijobiy qabul qilindi. Ammo, roman haqida salbiy yozgan sharhlovchilar uni haddan tashqari qoʻrqinchli deb hisoblashgan. Usha vaqtda, romanni Gotika fantastikasining boshqa asarlari bilan taqqoslash keng tarqalgan edi, jumladan, uning Wilkie Collins ning "The Woman in Whiteʼʻ(1859) romaniga strukturaviy oʻxshashligi taʼkidlangan. Oʻtgan asrda ʻʻDraculaʼʻ gotika fantastikasining bir qismi deb hisoblangan edi. ʻʻDraculaʼʻ ingliz adabiyotining eng mashhur asarlaridan biridir. Kitob qahramonlarining koʻpchiligi oʻz qahramonlarining arxetipik versiyalari sifatida ommabop madaniyatga kirgan; masalan, Count Dracula eng mashhur vampir sifatida va Abraham Van Helsing mashhur vampir ovchisi sifatida. Ommaviy mulk boʻlgan roman 30 martadan ortiq kino sifatida ishlangan va uning qahramonlari deyarli barcha ommaviy axborot vositalarida bir necha marta chiqish qilgan.